JUMAL KÕNELEB
Tere tulemast taas jagama Jumala Sõna.
On väga meeldiv jagada Sõna Sinu ja Joyga.
Jumala Sõna on see, mis vabastab, tervendab ja annab meile väe.
Täna räägime huvitaval teemal - kutsumusest ja õieti elu mõttest.
Me kõik peaksime teadma, et Jumal on meid loonud ja
valmistanud meid teatud ülesande jaoks.
Igaüks meist on ääretult väärtuslik.
Jumala silmis oled sa väärtuslikum kui kõik maailma aarded.
Mitte üksnes sina, vaid ka su elu on oluline ja see, mida teed.
Juba Vanas Testamendis ütles Jesaja enese kohta (Js.49:5):
"Ja nüüd ütleb Issand, kes mind emaihust alates
on valmistanud enesele sulaseks," Jesaja teadis, et juba emaihus
oli ta valmistatud kutsumuse jaoks. Uues Testamendis ütleb Paulus:
Gl1:15 "Kui aga Jumalale, kes minu on ema ihust alates
välja valinud ja oma armu läbi kutsunud."
Ka Paulus teadis, et teda oli valmistatud ja kutsutud
juba emaihus.
Kas see on tõsi? Kas see käib ka meie, tavaliste usklike kohta?
Või käis see ainult prohvetite, Jesaja ja Pauluse kohta?
Mõistan, et Jesaja ja Paulus olid väljavalitud ja pastorid on seda.
Suured jutlustajad on valitud. Aga meie? Käib see vaid viie
teenimisameti kohta: jutlustaja, apostliamet, õpetaja, prohveti ja
evangelistiameti kohta? Kas ainult neil on tähtis isiklik kutse?
Või käib see iga kristlase kohta? -Ja iga inimese kohta maa peal.
Kas võib olla nii, et Kõikvõimas Jumal, Armastus, Taeva ja maa Looja
on koostanud plaani minu elu jaoks?
Kui see on kõigi jaoks, siis on iga inimene sama tähtis.
Sama tähtis kui Paulus või Joy.
Seda tuleb nüüd uurida Piiblist, sest see on nii suur asi.
Selle teemaga võitlevad väga paljud kristlased.
Isegi meie tuttavate kristlastega vesteldes selgub, et paljud on
segaduses - kas minu jaoks on valmis plaan?
Mitmed ütlevad: "Ma teen nüüd seda või teist, ehk see ongi õige..."
või "Kuidas ma selle kutsumuse leiaksin? Äkki ma lihtsalt valin
mingi suuna oma elus?" - Sellest me täna soovimegi õpetada.
Et igaüks võiks leida tõe, mida Sõna selle kohta ütleb.
Ka sellesse toob Sõna vabaduse ja tõe.
Leidsin midagi Jeremija 29:11: "Sest mina tunnen mõtteid,
mis ma teie pärast mõlgutan, ütleb Issand: need on rahu,
aga mitte õnnetuse mõtted, et anda teile tulevikku ja lootust."
Selle kohta on ka New English tõlkeversioon, mis ütleb nii:
Issand ütleb: "Sest mina tean millised plaanid mul on sinu jaoks-
heaolu, õitsengu, rikkuse plaanid (need pole Joy sõnad!),
mitte kahjulikud ega ohtlikud plaanid. See tuleb siis ingl. k
"I have plans to prosper you" - sõna "prosper" on sõnastikus
tõlgitud heaolu, õitseng ja rikkus. Ehk vähemasti selle sõna alusel
on Tal meie kõigi jaoks väga head plaanid.
See on nii ka Vanas Testamendis, kus Jumal näitab,
kui hästi Iisraeli rahva käsi käiks, kui nad vaid järgiks Jumalat.
Ta asetab nende ette õnnistuse ja needuse ning küsib:
"Kumma te valite?" Jumal näitab meile selgelt,
et Tal on head plaanid meie kõigiga.
Igaühega, kes usub ja järgib Teda.
Kas loen veel veidi? - Jah, ja siis on minu kord.
See on ju nii innustav teema! - Loe pealegi!
On raske paigal püsida! - Sa ei peagi paigal püsima!
Psalm 25:12 ütleb: "Kes iganes kardab Issandat, seda ta õpetab
teele, mis tuleb valida." See mees või naine, kes kardab
ja austab, armastab ja järgib Issandat, seda Ta juhatab teele,
mille ta peaks valima. Issand on lubanud juhatada meid
teele, mille ma peaksin valima. "Selle hing viibib heas põlves
ja ta sugu (meie lapsed) pärib maa." Lisan taas NKJ versiooni:
"See, kes kardab ja austab Issandat, saab ise viibida ja olla
heaolus ja rikkuses." Ühe tõlke järgi asub ta headuses.
See on nii imeline. Mulle meeldib väga see laiendatud
Piibel, suur, paks köide. Siin on justkui värvikam tõlge.
Siin on toodud esile iga omadussõna sisunüansid ja
on rikkam originaaltekst.
Siin on kirjas, et see, kes järgib või kardab Issandat,
asub muretuses, meelerahus, lihtsuses, rikkuses.
Kõiges selles on Piiblit uurides näha, et Jumalal on meie jaoks
hea plaan. Head kavatsused nii sinu kui minu elu jaoks.
Minu jaoks oli see tohutu ilmutus, kui mõistsin, et olen Jumalale
väga tähtis. Tal on minu jaoks ülesanne ja kutse,
ma ei ole lihtsalt keegi, kes elab siin maa peal oma aja ära.
Ma olen Jumala jaoks tähtis.
Et see saaks tõesti selgeks, et ka sinul on kutsumus -
mitte ainult Paulusel, Jesajal,Taavetil või Joyl - loeme 2 Timoteose 1:9:
"Kes on meid päästnud ja kutsunud püha kutsega,"
See kes meid on päästnud, on meid ka kutsunud püha kutsega.
"Mitte meie tegude järgi, vaid omaenese kavatsuse ja armu järgi,
mis meile on antud Kristuses Jeesuses enne igavesi aegu."
Jumal on meid valinud ja kutsunud, luues meid teatud ülesande tarvis
juba enne igavesi aegu.
Taipasin, kui üle mõistuse väärtuslik ma olen
ja kui väärtuslik on iga minu elu päev. Ei ole nii, et "pole vahet".
Üldiselt filmides ja muinaslugudes on inimestel kutsumus
või ülesanne, mille nad peavad täitma. Minul on samuti!
Iga inimene maa peal on sama tähtis. Ka sina oled!
Sinulgi on unikaalne kutse ja ülesanne. Sõna ütleb nii.
Matteuse 11:28 ütleb Jeesus: "Tulge minu juurde kõik,
kes olete vaevatud ja koormatud, ja mina annan teile hingamise!
Võtke enda peale minu ike ja õppige minult, sest mina
olen tasane ja südamelt alandlik ja te leiate hingamise oma hingedele,
sest minu ike on hea ja minu koorem on kerge!"
Laiendatud piiblitõlge ütleb: "Sest minu ike on terviklikult aus, osav,
hea, mitte range ega allasuruv, vaid kena, armulik ja lõbus."
Vaatasin need inglisekeelsed sõnad otse sõnastikust. Sellised need on.
Lõbus ja kena! - Kas Jumala plaan võib olla isegi lõbus?
Armuline ja aus...
Täna hommikul sain kooliõpilastele nukuteatrit teha. See oli lõbus.
See oli lõbus. Issand oli mind ettevalmistanud, Ta rääkis sellest
eile õhtul, kui ma muru niitsin. "Homme teed nukuteatrit ja
mängid nukkudega ja Issand andis vihjeid ja see oli tõesti tore.
- Lapsed armastasid seda! - See kõlab tobedalt,
aga ka selliseid asju saab Issandaga teha. Nukuteatrit!
Kas see rõõmustas ka sind ennast?
Jah, just seda ma mõtlesingi, et ka minu jaoks oli see lõbus.
Raske on näha, et paljudel on nii vale pilt Jumala kutsest.
Paljud näevad seda koormana või raske ikkena, isegi hirmsana.
Ometi peaks Jumala kutse olema innustav ja isegi lõbus.
See on nii imeline, et ma ei loobuks sellest mingite miljonite eest,
sest tunnen iga päev, et teen seda,
mida Jumal on mind kutsunud tegema. Miski muu pole nii palju väärt!
Kas loen veel ühe kirjaoha? - Muidugi! Lase käia!
See on nii oluline ja peame selle kohta lugema palju Jumala Sõna.
Rm.8:28 "Ent me teame, et neile, kes Jumalat armastavad,
laseb Jumal kõik tulla heaks -
neile, kes on tema kavatsuse kohaselt kutsutud."
Laiendatud piiblitõge ütleb: "Oleme kindlad ja teame,
et kui Jumal on liitlane meie töös, siis kõik asjad mõjuvad koos
sobivalt hea plaaniga." Taas plaan, Ta on planeerinud - nende kasuks,
kes armastavad Jumalat ja on kutsutud Tema plaani ja kava jaoks."
Tuleb välja, et Tal on plaan ja tähendus ning kõik asjad mõjuvad
kokku, sobides sellega. Ta on liitlane meie töös.
Esmalt pead mõistma ja lihtsalt uskuma, et Jumalal on
kutse sinu jaoks, sinu elul on tähendus. Pead seda uskuma.
Murra kõik varasemad mõtted selle kohta, et kellegi teise, aga mitte
sinu jaoks, on plaan olemas. See pole tõsi!
Sõna ütleb, et sinu jaoks on plaan ja iga inimene on sama oluline.
Iga inimese jaoks on kutse ja iga inimese elul on tähendus
ja jumalik plaan. See on hea plaan. Kõige parem plaan.
See on esimene punkt. Teiseks, nagu Joy äsja luges -
ainult Jumal teab, mis on sinu kutsumus.
Me peame otsima Teda, et leida see jumalik kutsumus ja ülesanne.
Selleks, et leida juhend oma elu jaoks, et elada head,
Jumala poolt meile mõeldud elu. Sellest räägib Apostlite teod 13:2:
"Kui need siis Issandat teenisid ja paastusid, ütles Püha Vaim:
Eraldage mulle Barnabas ja Saulus tööle,
milleks ma olen nad kutsunud!” Püha Vaim oli neid kutsunud.
Püha Vaim teadis ja tundis nii Paulust kui Barnabast,
oli nad loonud ja teadis, mille jaoks Ta oli nad kutsunud.
Neil oli ühendus Temaga ning selle kaudu sai Ta rääkida nendega
ja juhatada neid. Ainult Jumal teab, mis on sinu ülesanne
ja kutsumus. Aga otsi seda! Selle leidmine on nii vägev!
Kas pole, Joy? - On.
Kõige imelisem kirjakoht sellel teemal on Efeslastele 2:10.
Loen laiendatud tõlke: "Sest me oleme Tema käsitöö,
Tema meistriteos". Igaüks meist on Tema meistriteos! Tema kätetöö!
"Uuesti loodud". Kui oled võtnud Jeesuse vastu,
siis oled uuesti loodud - vana on kadunud ja uus on asemele tulnud.
Sul on jõudu elada seda elu, milleks Ta on sind kutsunud.
"Uuesti loodud Kristuses Jeesuses, et teeksime neid häid töid,
milled Jumal on ette valmistanud ja planeerinud, et käiksime neid teid,
milled Tema valmistas ette ja elades seda head elu,
mille Ta valmistas meile elamiseks."
Living Bible ütleb: "Enne aegade algust on Ta plaaninud,
et elaksime uut elu teisi aidates."
Piiblis on neid kirjakohti palju, mis räägivad otse sellest,
et Temal on meie jaoks plaan. Igaühe jaoks.
Ta on loonud meid teatud ülesande jaoks ja Ta on asetanud
meisse igaühesse annid ja omadused ja unistused; asjad,
mida armastame ja oskame, me tuleme nendega toime, sest Tema on pannud
meisse omadused, mida ma vajan just selle sätitud ülesande täitmiseks.
- Sest Ta on loonud meid selle jaoks.
Kui me selle koha ja ülesande leiame, siis muutub meie elu
just selliseks, millest need imelised kirjakohad räägivad.
Muidugi, see maailm on segamini ja ka vaenlane tegutseb ning
vahel on võitlusi ja kõik ei ole alati roosiline pühapäevapiknik.
Siiski põhiline elu ja töö ning ülesanne on innustav ja lõbus.
Mul on alati jõudu seda täita. Imeline on ka see, et kuna Jeesus
on selle minusse pannud, siis on mul sellesse ka usku.
Ma usun, et saan hakkama, isegi kui vahel tundub, et usk pannakse
proovile ja lähen napilt justnagu nõelasilmast läbi.
Sellegipoolest on olemas sisemine jõud selle ülesande jaoks.
See elu erineb täielikult sellest.. -Kaheksast viieni töörügamisest..
- Ja lihtsalt millegi tegemisest.
Ja see, mida alguses mainisid, on samuti väga tähtis -
et me ei jääks kinni viie teenimisameti külge kirjas efeslastele:
"On pannud mõned apostleiks ja mõned prohveteiks ja mõned
evangelistideks, mõned karjaseiks ja õpetajaiks".
Need viis teenimisametit on antud kogudusele ning mõni inimene ütleb,
et ta ei tunne endal ühtegi kutsumust nende osas.
See ei tähenda aga, et sinu jaoks poleks üldse kutsumust.
Jumal vajab oma kuningriiki igasuguseid inimesi!
Siin on näiteks kaameramehed, Jumal vajab neid. Jumal vajab ka
ärimehi, metsatöölisi, koristajaid ja kõigi elualade inimesi!
Mis on sinu unistused ja asjad, mis sulle meeldivad?
Ma tahan murda selle vale käsitluse, et Jumala kutse
on midagi väga kauget ja rasket. Arvatakse, et see pole kerge valik.
See ei ole nii. Jumala kutse on miski, mis meis süttib ja meie
süda ütleb:"Jah"! Muidugi võib see sisaldada hirmu ja muret,
et kuidas ma hakkama saan, aga siiski ühineb meie vaim sellega ja
ütleb:"Just seda ma tahan teha! See on minu teema!"
Kohtusin ühe inimesega ja rääkisime pikalt ja tema mõtles,
et ta pole ei apostel ega prohvet, ega ükski neist.
Mis siis on tema kutsumus? Küsisin, et mida sa siis tahaksid teha.
Ta ütles, et on alati unistanud juristiametist.
Me palvetasime ja rääkisime.Halleluuja! Jumalariik vajab juriste!
Kui see on su südames ja Jumal julgustab sind
minema õppima, siis tee seda! Ta tegigi seda!
Unistused, milled Jumal on meisse pannud, on tähtsad.
Nendes on osa sellest Jumala imelisest plaanist, mida Ta tahab
meie elus täide viia. Sellesse uskumine nõuab julgust,
aga Jumal on Piibli sõnul just nii hea, et Ta mõjutab me tahet.
Jumala kutse pole kaugel. Kui sul pole mingitki huvi minna
misjonitööle, siis pole sind misjonäriks ka kutsutud.
Sinu südames on juba need Jumala kutse seemned.
See kõlab tõesti hästi, isegi liiga hästi... - Selline Jumal ongi!
Aga kuidas seda võib leida? Kuidas minusugune lihtsurelik selle
leiaks? Või keegi teine? Eriti kui on juba kaua üritanud
seda leida ja katsetanud erinevaid asju ja ei saa kuidagi pihta?
Kuidas ma selle siis leian?
Esimene tähtis punkt ongi mõista, et sul on kutsumus.
Mõistad, et oled väärtuslik. Need on kaks väga tähtsat asja.
Usu, et sul on kutsumus ja su elu on väärtuslik.
Kolmandaks: tea, et Jumala plaan on hea. Seda tasub otsida.
Neljandaks: ainult Jumal teab, peame otsima seda Issandalt palves.
Sellega seondub palju asju ja me hakkame lahkama takistusi,
mis võivad meid takistada leidmast seda peamist plaani,
mis Jumalal meie jaoks on.
Üks takistus on suhtumine, et Jumala plaan on kauge ja juhtub
kunagi kauges tulevikus. Ometi on paljude jaoks saladus hoopis
tegutsema hakkamises. Tuleb lihtsalt alustada mingil moel
koguduses teenimist ja võtta esimene samm.
Ka minu tee algas sellest, et olin koguduse lastetöös abiline.
Hoolitsesin laste eest ja koristasin ruume. Sellest algaski.
Ma ei kuulnud taevast häält: "Jan, hakka lastetööd tegema,
sest siis Ma juhatan sind!" Ei! Koguduses oli vaja lastetöötegijaile
abilist ja mulle meeldivad lapsed. Hakkasin midagi tegema.
Midagi, mis mulle küll meeldis ka. Üks asi viis teiseni.
Ära oota, et ühel päeval Jumal ütleb: "See on sinu kutsumus!"
Hakka pihta, hakka juba täna millegiga teenima.
See on esimene samm. - Sellega seondub palju asju ja
see on samas üsna lihtne. Järgmisel korral me lahkame
seda täpsemalt. Mina tegin kunagi suure vea, pöördudes kõrvalteele.
Järgmisel korral ma räägin, kuidas ma uuesti õige teeotsa leidsin
ja mis oli võti, mis päev päeva järel on juhtinud mind
Jumala plaani ning toonud mulle elu ja kire,
innukuse ja armastuse. Selle Piiblist loetud tervikliku
ja täiusliku heaolu! See on minuga juhtunud.
Järgmisel korral räägib Joy sellest ja räägime teistest takistustest.
Täna soovime vaid, et usuksid seda, mida oleme rääkinud.
Lase sel minna su südamesse: Sa oled tähtis ja sinu elu
jaoks on kutse ja ülesanne. Pole oluline, kui vana sa oled.
Kui arvad, et oled juba liiga vana, siis see pole tõsi -
need on vaenlase valed - kunagi pole liiga hilja,
et Jumalat teenida!
Kuulsin ühest naisest, kes oli üle üheksakümne aastane, kui leidis
vabaduse Jeesuse teenimises ja ta nautis neid viimaseid aastaid
rohkem kui ühtegi eelmist oma elus. Kunagi pole liiga hilja!
Nüüd palvetame.
Tänu, Issand, et oled loonud meid, ja mitte üksnes loonud, vaid
kutsunud meid püha kutsega.
Sul on hea plaan meie kõikide jaoks ja Jeesuse nimel ma murran
kõik valed, mis takistavad keda tahes vaatajaist ja kuulajaist,
pääsemast Jumala plaani juurde. Iga takistus taganegu Jeesuse nimel!
Paljastugu kõik valed, mis takistavad kogu südamest
Jeesust järgimast. Jeesuse nimel!
Tänu, et sa vabastad, tervendad ja juhatad sellele heale teele,
igaühe, kes selle järgi januneb. Jeesuse nimel! Aamen.
Kui soovid toetada Tv7 Eesti tööd, võid teha vabatahtliku annetuse:
Swedbank 221048388411 SEB 10220109461019
Pea meeles olla andes rõõmus! Võid rõõmustada, sest külvates
Jumala riigi töösse, saad ka ise. Anna rõõmuga ja saad õnnistatud!
Õnnistust!
Swedbank 221048388411 SEB 10220109461019
Tõlge: Meeli Martin